text: 草乃早秀，民病洒洒振寒，善伸數欠，心痛支滿，兩脅裡急，飲食不下，鬲咽不通，食則嘔，腹脹善噫，得後與氣，則快然如衰，身體皆重，法宜治以辛涼，佐以苦，以甘緩之，以辛散之，歲運之金太過，其紀曰堅成，是謂收引，天氣潔，地氣明，陽氣隨，陰治化，燥行其政，物以司成，收氣繁布，化洽不終，其化成，其氣削，其政肅，其令銳切，其動暴折瘍疰，其德霧露蕭，其變肅殺凋零，其化兼其所勝，其病喘喝，胸憑仰息，上征與正商同，其生齊，其病咳，故曰歲金太過，燥氣流行，肝木受邪，民病兩脅下少腹痛，目赤痛瘍，耳無所聞，甚則喘咳逆氣，肩背痛，下連股膝髀足皆病，其治宜以辛溫，所以調其運也。